X-Men (filmserie)

X-Men er en serie superheltfilmer basert på den fiktive gruppen med superhelter med samme navn, som først dukket opp i en rekke tegneserier laget av Stan Lee og Jack Kirby og utgitt av Marvel Comics.

20th Century Fox kjøpte filmrettighetene for karakterene i 1994, og startet, sammen med produsent Lauren Shuler Donner, arbeidet med den første filmen. På verdensbasis har de foreløpig åtte filmene tjent inn 3,8 milliarder dollar, noe som gjør filmene til det niende mest innbringende film-franchiset gjennom tidene.

Filmer

X-Men (2000) 

Den første filmen i serien handler om konflikten mellom Professor Xaviers X-Men og Magnetos Brotherhood of Mutants. Magneto forsøker å mutere verdensledere på en FN-konferanse, med en maskin han har bygget, for å oppnå aksept for mutanter. Xavier skjønner at denne handlingen kun vil føre til deres egen død.

20th Century Fox og produsent Lauren Shuler Donner kjøpte filmrettighetene til X-Men i 1994. John Logan, Joss Whedon, Ed Solomon, Cristopher McQuarrie og David Hayter skrev manuskriptet, men Hayter var den eneste som ble kreditert. Bryan Singer ble fikk jobben som regissør i 1996. Innspillingen begynte i september 1999 i Toronto og ble avsluttet i mars 2000. Filmen hadde premiere 14. juli 2000 i USA og 8. september i Norge.

X-Men 2 (2003) 

I den andre filmen blir Magneto hjernevasket og forhørt av William Stryker om hvor Professor Xaviers mutantmaskin, Cerebro, er plassert. Stryker angriper X-Mansion og hjernevasker Xavier til å lokalisere alle mutantene på jorden for å drepe dem. X-Men må samarbeide med Brotherhood of Mutants for å forhindre massemordet til Stryker.

Hayter og Zak Penn skrev begge sitt eget manuskript til filmen før Singer valgte hvilket som skulle brukes. Michael Dougherty og Dan Harris ble derimot hentet inn for å omskrive manuskriptet i februar 2002. De skrev 26 ulike utgaver og 150 utgaver under selve produksjonen. Dougherty, Harris og Hayter ble alle kreditert for manuskriptet.

Innspillingen begynte i juni 2002 i Vancouver og ble avsluttet i november 2002. Filmen hadde premiere 30. april 2003 i Norge og 2. mai i USA.

X-Men: The Last Stand (2006) 

I den tredje filmen har et farmasøytisk selskap utviklet en kur for mutasjon. Magneto erklærer krig mot menneskerasen noe som fører til en siste kamp mellom X-Men og Brotherhood of Mutants

Det var i utgangspunktet Singer som skulle ha regi i den tredje filmen i serien, men han forlot prosjektet til fordel for Superman Returns i 2004. Matthew Vaughn ble hentet inn som regissør i februar 2005, men på grunn av stadig tidspress fra 20th Century Fox gikk han bort fra prosjektet to måneder senere. Brett Ratner fikk dermed jobben som regissør i juni 2005.

Innspillingen begynte i august 2005 i Vancouver og ble avsluttet i januar 2006. Filmen hadde premiere 24. mai 2006 i Norge og 26. mai i USA.

X-Men Origins: Wolverine (2009) 

En forløper til de tidligere filmene som fokuserer på Wolverine og hans forhistorie med Victor Creed og tiden i Strykers Team X.

Hugh Jackman ble produsent og manusforfatter sammen med David Benioff, i tillegg til å inneha hovedrollen. På tross av rykter om forhandlinger med Ratner om jobben som regissør, falt valget på Gavin Hood i juli 2007. Innspillingen begynte i januar 2008 i Queenstown og ble avsluttet i mai samme år. Filmen hadde premiere 29. april 2009 i Norge og 1. mai i USA

X-Men: First Class (2011) 
Forløper av X-Men satt til 1962 under Cubakrisen. Filmen fokuserer på forholdet mellom Xavier og Magneto, og starten på de to superhelt-gruppene X-Men og Brotherhood.

Shuler Donner hadde planer om en forløper til X-Men allerede under produksjonen av X-Men 2, og en filmatisering av tegneserien X-Men: First Class ble foreslått av produsent Simon Kinberg.

Det ble igjen forsøkt å hente inn Singer til jobben som regissør, og en avtale ble gjort i desember 2009. Fire måneder senere ble Singers rolle endret til produsent og Vaughn ble lansert som regissør for filmen. Han skrev manuskriptet sammen med Jane Goldman, Ashley Miller og Zack Stentz.

Innspillingen begynte i august 2010 i London og ble avsluttet i desember. Filmen hadde premiere 1. juni 2011 i Norge og 3. juni i USA.

Rollebesetning 
 Tabellen viser karakterer som har dukket opp i tre eller flere filmer av serien.
 En Y viser til en yngre versjon av karakteren.
 En E viser til en eldre versjon av karakteren.
 En U viser til en ukreditert rolle.
 En C viser til en cameo-rolle.
 En S viser til en rolle kun med egen stemme.
 En A viser til en rolle gjennom arkivfoto eller stillbilder.

Utgivelse

Anmeldelser 

X-Men, X-Men 2, X-Men: First Class, X-Men: Days of Future Past og Deadpool fikk alle god kritikk, men X-Men: Days of Future Past er regnet som best av anmeldere. På den amerikanske nettsiden Rotten Tomatoes var 91% av 276 anmeldere svært positive, noe som også gjenspeiles hos Metacritic

Kino

Hjemmeutgivelser 
SF Norge har sluppet de første seks filmene, og Fox-Paramount den siste, på DVD og Blu-Ray. Alle filmene har også blitt sluppet som ulike samlebokser på DVD og Blu-Ray.

Referanser 

X-Men
Filmer fra USA etter serie
Filmer basert på Marvel Comics